Dodetal styg in Tembisa-oproerBetogings het Maandagoggend in Tembisa uitgebreek. (Foto: Dikeledi Manamela/Twitter) Minstens vier mense is Maandag dood tydens gewelddadige betogings oor die koste van elektrisiteit in Tembisa in die Oos-Rand. Die betogings het uitgebreek nadat Tania Campbell, burgemeester van Ekurhuleni, glo versuim het om lede van die gemeenskap Vrydag tydens ŉ vergadering toe te spreek en op hul eise te reageer. Infrastruktuur is ook beskadig terwyl verbygaande motoriste in die gebied met klippe bestook is. Benewens brandende bande wat paaie versper het, het betogers ook ŉ munisipale gebou in dié township aan die brand gesteek. Kelebogile Thepa, woordvoerder van die Ekurhuleni-metropolisie (EMPD), het bevestig dat twee mense in die oproer doodgeskiet is – na bewering deur wetstoepassingsbeamptes. Die liggame van nog twee mense is Maandagaand naby die ingang van die verbrande gebou gevind. Die oorsaak van hul dood is nog nie bevestig nie en vorm deel van die polisie se ondersoek. Die jongste protesoptrede volg kort nadat oudpres. Thabo Mbeki gewaarsku het dat Suid-Afrika ’n opstand soortgelyk aan die Arabiese Lente kan beleef, veroorsaak deur toenemende ontevredenheid. Mbeki het pres. Cyril Ramaphosa verlede maand daarvan beskuldig dat hy versuim om sy beloftes na te kom om wydverspreide armoede, ongelykheid en werkloosheid in die land te pak. Die algehele werkloosheidskoers staan tans op 34,5%. #RIOTS– As received: 1/8/22 9h301 man was shot and killed in Tembisa allegedly by an EMPD member. EMPD spokesperson Kelebogile Thepa confirmed the protester's death. Thepa said officials are overpowered by protesters, all roads are closed in area. (Via @Scrolla.Africa) pic.twitter.com/whM2My5NqR — Ian Cameron (@IanCameron23) August 1, 2022 If you live mo tembisa don't bother waking up siya vala????????#Tembisa pic.twitter.com/HSOBiO5k8C — Dikeledi Manamela (@thickeledi_ledi) August 1, 2022